302 GODHAVN DISTRIKT 



fredsstillende, især paa Grund af Vanskelighederne ved Togtning med Smaafar- 

 tøjer over den brede og aabne Bugtmunding, og da man samtidig ønskede at 

 optage Konkurrence med Hvalfangerne, oprettedes 1773 — paa Forslag af Køb- 

 mand Dorf — en Handels- og Hvalfangerloge ved Liefde-Bay, som fik 

 Navnet Godhavn. 



Det var især ved Hvalfangsten, at det nyinddragne Distrikt fik Betyd- 

 ning. Allerede de første Aar dreves Hvaljagt fra Logen med Slupper og euro- 

 pæisk »Fleet«, men især »paa grønlandsk Maade« med Konebaade, Harpuner 

 og Fangeblærer. Ogsaa andre Metoder forsøgtes, dog uden Held, f. Eks. Harpu- 

 nering fra Iskant i Revner, men de trufne Dyr undløb under Isen og sprængte 

 Linerne. Man prøvede ogsaa med »en Drejebasse paa en Slæde vel forsynet med 

 Blykugler«, hvormed det lykkedes at saare 3 Dyr dødeligt, men de sank, inden 

 man kunde komme til dem. 



Efter Statens Overtagelse 1774 kom der først rigtig Gang i Hvalfangsten. 

 Logen forsynedes med mere Mandskab, Slupper og Fleet, og 1777 opererede 5 

 Skibe ud fra Godhavn; de fik ialt 6 Hvaler. De følgende Aar sendte man Ski- 

 bene afsted i September, lod dem overvintre ved Godhavn, Fortunebay og Kron- 

 prinsens Ej land og drive Fangst om Foraaret, hvorefter de gik hjem i Juni for 

 atter at gaa ud om Efteraaret. 1778 oprettedes faste Anlæg paa Kronprinsens 

 Ej land og ved Fortunebay, hvor et Skib tillige stationeredes, og 1782 paa 

 selve Godhavns Land. 



Men ligesom de Danskes Handel her mere end andetsteds led stort Afbræk 

 ved de fremmede Skibes vidtstrakte Smughandel, saaledes generedes den danske 

 Hvalfangst i høj Grad baade indirekte og direkte af de fremmede. 1776 var der 

 ved Disko 42 Skibe fra Holland og Hamborg og 19 fra England, som fangede hen- 

 holdsvis 132 og 62 Hvaler. Dyrene blev sky, fordi de jagedes af en saa stor Mængde 

 Slupper. Skibene jagede efter de samme Hvaler, som de saa Logens Slupper gaa 

 ud efter; i Maj 1776 røvede en hollandsk Kommandør ligefrem en af de Danske 

 fanget Hval; en anden Gang udspandt der sig endog en »Bataille paa Isen«. — 

 De engelske Skibe »bruge Havn og alt som deres eget«; i Juni 1776 laa der paa 

 en Gang 11 for Anker, nogle truede endog med at skyde paa Logen og berøve 

 de Danske deres Fangst. 



Det var derfor ret naturligt, at Godhavn 1782 gjordes til Inspektorat- 

 sæde »for efter Mulighed at kunne afværge Hvalfangernes Indgreb i den Kongl. 

 Handels Rettigheder«. 



De første Aaringer derefter blev Forholdene dog snarest værre. Nu blev 

 Englænderne de mest fremtrædende, og de optraadte langt mere anmassende, 

 end Hollænderne havde gjort. De viste »tøjlesløs Selvraadighed« ; ikke engang 

 »aabenbare Ran« undsaa de sig for. Inspektør Schwabe klager gentagne Gange 

 over, at »Skibenes ulykkelige Brændevin lokke alting fra vore Grønlændere, indtil 

 Pelsen af Kroppen, hindre deres Fangst og stifte Uordener blandt dem«. 



1787 var der over 60 engelske og 7 hollandske Skibe i Bugten. Englænderne 



